Геометрия на газта и на властта - Поглед Инфо
26.06.2019 3361
26.06.2019 7839
Намираш се в: Начало » България » Геометрия на газта и на властта
Геометрия на газта и на властта
14.01.2019, 06:40 Илияна Велева 9645
/Поглед.инфо/ Някъде от подсъзнанието ми изскочиха забравени образи – четири окръжности, в които са побрани ликовете на Маркс, Енгелс, Ленин и Сталин, последният - сякаш изличен поради сложните гънки на времето и историята... В тази компания някак странно ми се привидя и един образ от днешния ден на родината. Основателно е, мисля си, и този лик да се извиси над главите на обикновените граждани, защото приносите му са наистина впечатляващи. За изминалите повече от десет години той де факто залегна в основите на новия български порядък. Дори да няма нищо друго, родината ще запомни изключително успешното европредседателство от 2018 г., спирането на проекта „Белене”, стриктното изпълнение на ангажименти към МВФ, НАТО и Световната /банка/, и на най първо място Европейския съюз като една втора, но затова по-истинска родина и семейство на балканския човек. Хвала!
На този повече светъл, отколкото тъмен фон, се разчуха новини, които трудно биха отклонили вниманието на нашия сънародник от празничния календар по Коледа и Нова година и съпровождащите го аромати на печено и пържено. Съвсем локално да го кажем, нова година – нови цени, знаем ги, пък и не е за пръв път; после – нови данни – умираме не само трудно, но и учудващо бързо; друго – били сме много по-бедни, отколкото си мислим. Тук вече не само подсъзнанието ми, но и съзнанието ми като цяло подскочиха – как така?! Откъде накъде ще сме по-бедни? Това е някакво много неправилно усещане... Също като студа – ако има и вятър, става вледеняващо. Не, това не може да е вярно. Няма как богатите да пушат повече от бедните, невъзможно е хем да си беден, хем да си болен, хем да не пушиш и да ядеш малко и преоценено. Такива работи не се случват в нашето отечество! Ние тук, въпреки всички демографски долини и урвища, продължаваме да сме си около седемте милиона, ама не защото повече се раждат, а понеже трудно умират – наборите на соца и оф-ето са се вкопчили в този прекрасен нов свят и не си и помислят да тръгнат към по-добрия... Това са чудесни новини – значи! – избирателят си остава почти константна величина. Знаем вече, че демокрацията /каквото и да значи това/ разчита на фактора „глас-о-подавател”.
Глас, глас, но трябва и песен.
И песента се появи – старата, на нов глас. Познато.
На Татянин ден т.г. ЕП прие резолюция за спирането на проекта „Северен поток-2” поради това, че бил политически и представлявал заплаха за европейската сигурност. Ама откъде тръгнахме и къде стигнахме?!
На 14 ноември миналата година американският министър на енергетиката Рик Пери, на пресконференция в Будапеща, заявява - "Вече не трябва да позволяваме на Кремъл да използва енергетиката като оръжие... Русия използва "Северен поток 2" и "Турски поток", за да опита да затвърди контрола си над сигурността и стабилността в Централна и Източна Европа". Впечатляващо! Само че Европа не обича да мръзне, както студуваме ние, обикновените балкански европейски граждани. Тя може да говори каквото си поиска, но винаги постъпва правилно. Същото не се отнася до нисшите чинове в евросемейството като нас примерно.
Визитата на Пери всъщност визуализира кампанията на Тръмп-администрацията за увеличаване вноса на газ /втечнен!/ от САЩ /и от други източници/ за сметка на руските доставки по тръбопроводи. Европа, Европа! Каква съдба! Винаги е била жертва - отвличана в митологията, привличана в геополитиката... Да не говорим за газовия хъб „Балкан” по идея на премиера ни. Но България не разполага с необходимата инфраструктура, пък съществуващата газопреносна система покрива единствено посоката североизток-югоизток, твърдят анализатори. Ами сега?
Във второ действие - от миналата година - на пиесата северен поток-2 се случва следното. В средата на ноември 2018-а се разбира, че САЩ не се отказват от намерениятя за санкции срещу "Северен поток 2", правят се и одумки за мерки срещу германско-руския проект; посланикът на Република САЩ в Европейския съюз Гордън Съндланд разяснява в Брюксел тревогата на Тръмп-администрацията от потенциалното руско влияние в Европа и НАТО. И по шерлокхолмсовски се казва, че има и други инструменти, с които да се ерозира или изцяло отмени Потока, съобщили от Ройтерс.
В навечерието на Коледните празници от 2018-а ЕП призова за спиране на "Северен поток 2". Решението е определено като „необвързващо” и се ражда ден след становището на Камарата на представителите в САЩ. Ами да припомним Чърчил – че демокрацията е най-лошата форма на управление, но не сме открили по-добра. Е, вие може да не сте открили, но да му мислят тия отдолу... Те ще я открият. Казвам ти, дъще, сещай се, снахо.
Според Джон Пъркинс, автор на бестселъра „Изповедта на един икономически килър” /Джон Пъркинс става икономически килър - economic hit man - през 1971 г., когато е на 26 години/корпоратокрацията се крепи на три стълба: водещите корпорации, международните банки и съзаклятническите правителства. Ключова роля играят и подчинените на икономическите концерни медии. Нещо, което при Гълбрайт е назовано „изработване на съгласие” – работа на белите, а и с други цветове, якички.
В търговията „изработването на съгласие” може да получи изумително висока цена. Πpeз aпpил 1840 г. Oбeдинeнoтo ĸpaлcтвo oбявявa вoйнa нa импepиятa Цин - Първата опиумна война /1839-1842 г./. Ha 29 aвгycт 1842 г. Beлиĸoбpитaния нaлaгa Haнĸинcĸия дoгoвop - импepиятa Цин плaщa нa Кралството гoлямo oбeзщeтeниe, предава във владение ocтpoв Xoнĸoнг и oтваpя ĸитaйcĸи пpиcтaнищa зa британската тъpгoвия. Кopoнaта пoлyчaвa oгpoмeн изтoчниĸ нa дoxoди от продажбата на опиум, а за Цин зaпoчвa пepиoд нa дъpжaвна слабост и гpaждaнcĸи вълнeниястраховито paзпpocтpaнeниe нa нapĸoмaниятa, дeгpaдaция и мacoвo измиpaнe нa нaceлeниeтo. Идва Bтopaта oпиyмнa вoйнa /1857-1860 г./. Heдoвoлнa oт „салдото” на Haнĸинcĸия дoгoвop, Aнглия ce oпитвa дa влезе в континентален Kитaй и дa стъпи на peчните пpиcтaнищa. Междувременно Oбeдинeнoтo ĸpaлcтвo, Фpaнция и CАЩ ce oпитвaт дa пpepaзглeдaт дoгoвopитe oт 1841-1842 г., настояват за нeoгpaничeни тъpгoвcĸи пpaвa в цял Kитaй и oфициaлнo paзpeшeниe зa тъpгoвия c oпиyм. В края на oĸтoмвpи 1860 г. ca пoдпиcaни Πeĸинcĸитe дoгoвopи, импepиятa Цин трябва да изплaти грамадни ĸoнтpибyции, принудена е да открие зa чyждecтpaннaта тъpгoвия Tянцзин, paзpeшaвa китайци дa ce изпoлзвaт ĸaтo poби в ĸoлoниитe нa Beлиĸoбpитaния и Фpaнция...
Ето как историята, която казват, че винаги се повтаря /по един или друг начин/, напомня – бой се от данайците, дори когато носят дарове.
И сега, като се върнем в началото, може би наистина трябва да добавим още едно кръгче със светлий лик, пък да става каквото ще. Бистришките тигри не победиха ли „Лудогорец” миналата година? Победиха. С 2 на 1. Да спи зло под камък...
П.П. използвани са данни от различни сайтове в мрежата